Veitingastaðurinn Óx á Laugavegi sem er í eigu Þráins Freyr Vigfússonar matreiðslumanns þykir besti veitingastaður Íslands samkvæmt White Guide . White guide er skandinavískur matarrýnir og að sögn Þráins bæði virtur og vel lesinn á Norðurlöndunum . „ Þetta er mikil viðurkenning fyrir okkur , “ segir Þráinn . Óx er þó ekki bara valinn sem sá besti hér á landi , heldur þykir veitingastaðurinn einnig skara fram úr á heimsmælikvarða , Global Master Level , og er það í fyrsta sinn sem íslenskur veitingastaður nær þeim árangri . Óx er leyndasti staður landsins ( eða var það allavega ) en veitingastaðurinn er 11 sæta staður , inn af veitingastaðnum Sumac Grill + Drinks , Laugavegi 28 . Þar sitja gestir við borð og fylgjast með Þráni og öðrum kokkum staðarins elda matinn frá grunni . Boðið er upp á öðruvísi íslenskan gamaldags mat í nýjum búningi í bland við klassíska evrópskra matargerðalist , allt er innifalið í verði , vínpörun eða óáfeng pörun og kaffi . Georg Arnar Halldórsson , Hafsteinn Ólafsson og Þráinn Freyr Vigfússon matreiðslumenn